18/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.52135. Proyectos Zenale, S. L. San Sadurniño

ANUNCIO DE INFORMACIÓN PÚBLICA CLAVE: DH. V15.52135 PROYECTOS ZENALE, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 127.262,4 m 3 /ano de augas residuais industriais depuradas e dun caudal máximo de 353 m 3 /ano de augas residuais fecais depuradas procedentes das instalacións dunha canteira de áridos e planta de fabricación de aglomerado localizadas no lugar de Rapadoiro-Lamas (T. M. San Sadurniño). As augas residuais industriais de escorrega xeradas na zona de explotación e extracción son recollidas e conducidas ao sistema de tratamento localizado ao noroeste, que tamén recibe as augas residuais industriais de escorrega recollidas na cuneta que discorre ao norte das instalacións, procedentes da zona de preparación e provisión de áridos e da zona de proceso na que se localizan as plantas de aglomerado. As augas residuais industriais de escorrega (127.101,8 m 3 /ano) son tratadas nun sistema constituído por: Reixa de desbaste de 100 mm de luz de paso. Arqueta separadora de graxas de dimensións útiles 1 x 1,25 x 1 m 3. Balsa de decantación de 900 m 2 de superficie e 2,6 m de profundidade. As augas residuais industriais de escorrega depuradas vértense no talude norte da explotación no punto de coordenadas UTM (ETRS89): X=577.016; Y=4.823.128; discorrendo posteriormente por unha zona de monte ata a cuneta do camiño situado ao norte da explotación, incorporándose en última instancia ao rego Bardaos (cunca do río Grande de Xubia) no punto de coordenadas UTM (ETRS89): X=577.184; Y=4.822.509. No punto de vertido disporase un dispositivo para a disipación da enerxía cinética do vertido. As augas residuais industriais xeradas na zona de lavado de maquinaria (18 m 3 /ano) son recollidas e canalizadas para o seu tratamento nun separador de hidrocarburos de clase I de 1,5 l/s de capacidade e 500 litros de volume e dimensións 0,58 x 1,335 x 0,88 m 3, que verte o efluente depurado á cuneta perimetral formigonada do vial norte con destino na balsa de decantación. As augas residuais industriais xeradas na zona de repostaxe de vehículos (142,6 m 3 /ano) son recollidas e canalizadas para o seu tratamento nun separador de hidrocarburos de clase I de 1,5 l/s de capacidade e 500 L de volume e dimensións 0,58 x 1,335 x 0,88 m 3, conectándose posteriormente ao colector de pluviais que dá servizo á nave existente nas instalacións e que verte no talude perimetral norte da explotación no punto de coordenadas UTM (ETRS89): X=577.370; Y=4.823.134. As augas residuais fecais xeradas nas instalacións (353 m 3 /ano) son tratadas nun sistema compacto decantador-dixestor con filtro biolóxico en PRFV deseñado para 7 habitantes equivalentes e 2.200 L de volume, de 1,15 m de diámetro e 2,72 m de lonxitude, e posteriormente vertidas por infiltración no terreo (cunca do río Grande de Xubia) mediante zanxa filtrante de 15 x 2 m 2 de superficie e 1,5 m de profundidade no punto de coordenadas UTM (ETRS89): X=577.344; Y=4.823.075. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2-9.º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 29 de setembro de 2017. A xefa da Área de Vertidos Asdo.: Leticia Valladares López